
Csend-élet

Csend-élet című képem minden egyes rétege digitális géppel készült. 4 fotót raktam egymásra a számítógépes utómunka során, s különböző mértékben elhalványítottam és kicsit összedolgoztam őket. Szeretek ezzel a technikával játszani, erősíthetem vele a hangulatot, a szemnek kellemesebbé tehetem a képet, gyönyörű izgalmas textúrát és játékosságot kapnak az eredetileg ualmasabb sima felületek is. A színeknek nem volt jelentősségük, nem adtak hozzá semmit, inkább gyengítették a kép hatását. Az öcsémet kértem meg - aki alkata ellenére nagyon jól táplált - hogy egyszerűen csak nézzen a kamerába. Eredetileg egy sima portrét szerettem volna készíteni, gyakorolni és tanulgatni a portréfotózást, ám néhány óra elteltével egész más irányt vett a kis délutáni unaloműzésünk, talán a hosszadalmas fotózást egyre rosszabbul viselő testvérem fáradt "szenvedő nyúzott" arca és csontos kezei miatt.



